സൗജന്യ വാക്സിന് നല്കാന് നഗരസഭ മണ്ണാര്ക്കാട്: സാമ്ബത്തികമായി പിന്നാക്കം നില്ക്കുന്ന നഗരവാസികള്ക്ക് സൗജന്യമായി കൊവിഡ് വാക്സിന് വിതരണം ചെയ്യുമെന്ന പ്രഖ്യാപനം നടപ്പാക്കാനൊരുങ്ങി മണ്ണാര്ക്കാട് നഗരസഭ. സര്ക്കാര് തലത്തില് സൗജന്യമായി വാക്സിന് നല്കുമെന്നുള്ള തീരുമാനം വരുന്നതിന് മുമ്ബേ നഗരസഭ ചെയര്മാന് ഫായിദ ബഷീര് ജനകീയ കൂട്ടായ്മയുടെ നേതൃത്വത്തില് സൗജന്യ വാക്സിന് പ്രഖ്യാപനം നടത്തിയിരുന്നു. ഇതിനായി സംഘാടക സമിതിയും രൂപീകരിച്ച് പ്രവര്ത്തനങ്ങള് ഏകോപിപ്പിക്കുകയും ചെയ്തു. പദ്ധതിയുമായി സഹകരിക്കാന് മുന്നോട്ട് വന്ന സ്ഥാപന ഉടമകളും സന്നദ്ധ സംഘടനകളുമായി ചര്ച്ച നടത്തിയതിന്റെ ഭാഗമായാണ് ആദ്യഘട്ടത്തില് 500 പേര്ക്ക് പൂര്ണമായും സൗജന്യമായി വാക്സിന് നല്കുന്നത്. മണ്ണാര്ക്കാട് സി.വി.ആര് ആശുപത്രിയാണ് നഗരസഭയ്ക്ക് വേണ്ടി ഇത് നടപ്പാക്കുന്നത്.